Møtereferat – Tilsynsforum

|  |  |  |  |
| --- | --- | --- | --- |
| Dato: | | 15.11.2022 | |
| Klokkeslett: | | Kl. 10.00-15.00 | |
| Møterom: | | Fysisk i Oslo med mulighet for digital deltakelse | |
| Tilstede: | | Representanter fra Statsforvalteren, Kartverket, Arbeidstilsynet, Arkivverket, Mattilsynet, Viken Kontrollutvalgssekretariat (VIKUS) og kontrollutvalgssekretariat for Viken fylkeskommune | |
| Forfall: | | DSB, Datatilsynet, Kontrollutvalgssekretariat for Oslo, Østfold kontrollutvalgssekretariat (ØKUS) og Kontrollutvalgssekretariat for Nordre Follo | |
| Referent: Fakra Butt | | | Møteleder: Fakra Butt |
| **Sak** | Beskrivelse | | |
|  | Informasjon om oppdatering og videreutvikling av Forvaltningsrevisjonsregisteret ved Ellen Lange, NKRF  NKRF har sammen med KS søkt og fått tilsagn om prosjektskjønnsmidler fra KDD til prosjektet om oppdatering og videreutvikling av **Forvaltningsrevisjonsregisteret**. Prosjektet har blant annet som mål å legge til rette for automatisk utveksling av informasjon mellom felles nasjonal tilsynskalender og registeret, og styrke registeret som et verktøy i den kommunale egenkontrollen.  Konkret skal utviklingsprosjektet:   * Utvikle ett grensesnitt som kan brukes til utveksling av data mellom tilsynskalenderen og forvaltningsrevisjonsregisteret. * Legge til rette for at kommuner og fylkeskommuner kan ta ut statistikk, rapporter og analyser fra registeret om det kommunale og fylkeskommunale risikobildet. * Legge til rette for en bedre samhandling og samordning mellom kommunal egenkontroll og statlig tilsyn. * Legge til rette for bedre læring og forbedring i kommuner/fylkeskommuner.   Prosjektet ble sluttført i november.  Presentasjonen er lagt ut sammen med øvrig dokumentasjon. | | |
| 1. | Oppfølging av referat fra forrige møte  Se punkt lenger ned om regional ROS vurdering. | | |
| 3. | Diverse saker  Se Statsforvalterens presentasjon fra møtet.  Korte oppsummeringer fra sakene:   * Evaluering av Statsforvalterens tilsyn  Det interne prosjektet gjelder nå i hele embetet. Fra nå av kan kommunene, bydelene og fylkeskommunene gi oss en digital tilbakemelding/ evaluering på gjennomførte tilsyn. For å sikre at våre tilsyn fører til ønsket utvikling, slik som læring, forbedring og kvalitetsutvikling, ønsker vi løpende tilbakemeldinger på vårt arbeid. Informasjon om evalueringsmuligheten er gitt gjennom ulike kanaler. Mer om evalueringen kan leses på [nettsiden vår.](https://www.statsforvalteren.no/nb/oslo-og-viken/kommunal-styring/tilsyn/fra-na-av-kan-kommunene-bydelene-og-fylkeskommunene-gi-oss-en-tilbakemelding-pa-vare-kommunerettede-tilsyn/) *Sosial- og barnevernsavdeling hos SFOV:*  Universitetet i Stavanger utfører et prosjekt for Helsetilsynet. Prosjektet skal undersøke tilsynets påvirkning på barneverntjenestenes styring og praksisutøvelse etter påvist lovbrudd i arbeidsprosessen knyttet til oppfølgingen av barn og unge plassert i fosterhjem.  *Arbeidstilsynet:*  STAMI er i gang med et forskningsprosjekt som skal undersøke om Arbeidstilsynets viktigste virkemidler, som er tilsyn og veiledning, har tiltenkte effekter på å forbedre arbeidsmiljø og helse i virksomheter innen helse- og sosialtjenester – en næring som data viser at har utfordringer med muskelskjelett- og psykiske plager og sykefravær.   * **Tilsynskalenderen- verktøy for informasjon, og samordning mellom statlige tilsynsetater og egenkontrollen**   Ny versjon ble lansert 14.11.22. En del visuelle og innholdsmessige endringer er foretatt med vekt på brukervennligheten. Tilsynskalenderen blir stadig bedre, selv om ikke alle forbedringsinnspillene er gjennomført i den nye versjonen. De innspillene som gjenstår jobbes det fortløpende med.  Kommunerollen skal fjernes fra tilsynskalenderen fra 2023, som i praksis betyr at samhandlingen og dialogen med kommunene og fylkeskommunene om tilsynsbelastningen vil skje på utsiden av kalenderen. Det kommer et eget brev fra KDD om dette til kommunene.  Fagområdene i tilsynskalenderen skal det også ryddes opp i, da de samme områdene er benevnt og omtalt ulikt. Dette gjelder spesielt for fagområdene hos Statsforvalteren. Det er nødvendig å foreta en endring, slik at eksterne lettere kan finne tilsynsaktiviteter og tilsynsrapporter innen et fagområde. En annen grunn for endring er harmonisering imellom tilsynskalenderen og forvaltningsrevisjonsregisteret (samt Tilda, i den grad de bruker fagområder).   * **Regional ROS vurdering**   Alle statseteter skriver korte risiko- og sårbarhetsvurderinger på sine fagområder hvor det utøves tilsyn med kommuner og fylkeskommuner. Vi sammenstiller de ulike vurderingene i et felles dokument, som til slutt blir vår felles regional områdevurdering. Hensikten er å synligjøre utfordringene eller sårbarhetene som er utgangspunktet for statlige tilsyn. Denne informasjonen kan brukes av statsetatene blant annet til tilsynsplanlegging og til dialog med kommunene.  Innspillene sendes til SFOV på epost innen uke 1. Som et eksempel skriver SFOV en vurdering på kommuneøkonomifeltet.   * Årsrapporten vår om samordningsoppdraget   Statsforvalteren rapporterer årlig til KDD om hvordan vi arbeider med samordningsoppdraget på tilsynsområdet: *Statlige tilsyn skal være samordnet, målrettet og medvirke til læring og forbedring.*  Da samordning av tilsyn er en tverrfaglig og tverretatlig oppgave ønsker vi at dersom statsetatene eller egenkontrollen ønsker å dele sine erfrainger med oppdraget, kan dette gjøres i forbindelse med årarapporteringen vår.  Evt. tilbakemeldinger, utover kommentarene under, oversendes til SFOV på epost innen uke 2 i 2023.  *Kommentarer fra Arkivverket, Kartverket, Mattilsynet og Arbeidstilsynet:*    1.desember fristen oppleves som problematisk. Å planlegge tilsyn med tanke på «tilsynsobjekt» går greit i forhold til fristen, men det er vanskelig å datofeste tilsynsaktivitetene. Flere bruker tentative datoer for å synliggjøre sin planlagt aktivitet og bruker merknadsfeltet for å gjøre kommunene og fylkeskommunene oppmerksomme på at datoen er foreløpig.  Flere ønsker seg korte planleggings- og samordningssykluser, kvartalsvise eller halvårlige.  Statsforvalteren mener dette er problematisk både i forhold til lovvgivningen, måten arbeidet med samordningen foregår på, og dialogen og forventningene hos kommunene og fylkeskommunene.  Foreløpig løsning fra SFOV: Vi prøver å planlegge for et helt år der det er mulig. Planlagt tilsynsaktivitet hvor datoen ikker er fastsatt registereres under 1. januar. Etter hvert som datoen blir planlagt flyttes tilsynene til riktig tidspunkt. | | |
| 4. | Status planlagte tilsyn for 2022  Se Statsforvalterens presentasjon fra møtet.  Oppsummert viser 2022 året at Statsetatene, inkl. Statforvalteren kan bli flinkere på:   1. Tidlig planlegging, det er altfor mye ad hoc planlegging underveis i året. Noen årsaker er legitime grunner for sen planlegging. Generell sen planlegging er ikke bra, da kommunene ikke får fullstendig oversikt over tilsynene og kan ikke vurdere den samlede tilsynsbelastningen. 2. Vi må bli bedre på å ta hensyn til hverandres tilsynsplaner i tilsynskalenderen og planlagte revisjoner. Noen kommuner har fått for tette tilsyn. Uavhengig av om tilsynene er smale og ut i tjenesten, er arbeidet med å framskaffe dokumentasjon og evt. rette opp i lovbrudd krevende nok. 3. Vi må spre tilsynsbelastningen enda mer mellom kommunene. Noen kommuner og bydeler har fått for mange og tette tilsyn, mens andre ikke har fått noen tilsyn. Risiko- og sårbarhetsvurdering kan være en årsak, men der hvor en slik vurdering ikke foreligger bør andre kommuner og tidspunkter velges. | | |
| 5. | Tilsynsplaner for 2023  Statsforvalteren i Oslo og Viken:  Se presentasjonen.  Arbeidstilsynet:  Arbeidstilsynet skal gjennomføre tilsyn med Nav-kontorer, både den kommunale og statlige delen, over hele landet. Ett av temaene som skal undersøkes, er hvordan kontorene jobber med forebygging av vold og trusler.  Arebidstilsynet har en dynamisk planleggingssyklus.  Erfarer at registrert aktivitet i TILDA ikke overføres til tilsynskalenderen. SFOV skal undersøke dette nærmere med STAF.  Kartverket:  Tilsyn med om matrikkelen blir ført i samsvar med lov og forskrift.  Ca. 20 systemrevisjoner i året. Dokumenttilsyn kommer i tillegg.  Arkivverket:  Det gjennomføres tilsyn for å sørge for forsvarlig arkivhold og dokumentasjonsforvaltning i offentlig sektor.  Planlegger mellom 54-60 tilsyn. Anslagsvis 35 med kommuner og 25 med statlige virksomheter.  Regionen vår får 8 tilsyn: 5 i Oslo inkl. med bydeler og 3 i Viken.  Mattilsynet:  Gjennomfører tilsyn på flere områder. Det er som er relevant for oss er blant annet tilsyn med institusjonskjøkken og vannforsyningssystemenes distribusjonssystem.  Planlegger grovt sett for ett år, men justerer planenene underveis.  VIKUS:  Har ansvaret for 33 kommuner i Viken.  Arbeid med nye bestilling av forvaltningsrveisjoner er påbegynt. Etter hvert som planene vedtas legges de inn i tilsynskalenderen.  ØKUS:  Se presentasjonen  Kontrollutvalgssekretariat for Viken fylkeskommune  Arbeid med nye bestilling av forvaltningsrveisjoner er påbegynt. Antar at planen vedtas på starten av året. Informasjon om forvaltningsrveisjonene vil bli lagt inn i tilsynskalenderen. | | |